**Ministerul Muncii** 

**Familiei, Tineretului și Solidarității Sociale**

Nr. RG 5765 /25.03.2025

Către: Doamna Cristina Iacob

Avocatnet.ro

Ref: Solicitare informații

Stimată doamnă Cristina Iacob,

În urma solicitării dumneavoastră cu privire la proiectul „Dezvoltarea sistemului național de management privind consilierea în carieră”, înregistrată la Ministerul Muncii, Familiei, Tineretului și Solidarității Sociale cu nr. RG 5765 /21.03.2025, conform Legii nr. 544/2001 privind liberul acces la informaţiile de interes public, cu modificările și completările ulterioare, vă comunicăm următoarele :

1**. Când vor începe înscrierile pentru programul de consiliere profesională? Cui i se adresează acest program? 2. Cui i se adresează? Există anumite condiții specifice de eligibilitate? 3. Cum va funcționa efectiv platforma? 4. Ce se întâmplă după consilierea oferită prin acest program? Vor fi participanții îndrumați sau ajutați să își găsească un loc de muncă?**

Proiectul mai sus menționat este în curs de implementare începând cu data de 01.03.2025 și are ca și grup țintă :

a) Consilierii de orientare în carieră din cadrul serviciilor publice de ocupare; b) Consilieri de orientare în carieră angajați în cadrul furnizorilor privați de servicii de consiliere, acreditați conform legii;

c) Persoane aflate în căutarea unui loc de muncă și persoane interesate de consiliere în carieră;

Prin urmare, pot participa la cursurile de formare în consilierea carierei persoanele din grupul țintă. De asemenea, prin proiect, orice persoană interesată de consilierea în carieră poate beneficia de servicii de consiliere în carieră.

Având în vedere că în proiect sunt prevăzute a fi elaborate standarde de calitate și noi instrumente de consiliere în carieră, precum și un studiu național prin care se va analiza situația sistemelor de management în consilierea carierei și identificarea nevoilor în sistem, cursurile de formare și furnizarea de servicii de consiliere în carieră au fost planificate a fi realizate începând cu anul 2027, întrucât acestea se vor realiza ținând cont de noile instrumente și standarde.

Consilierea în carieră oferită prin proiect se va realiza în vederea identificării aptitudinilor profesionale și a orientării în carieră a persoanelor interesate de acest

Strada Dem.I.Dobrescu, Nr. 2-4, Sector 1, București Tel.: +4 021 315 85 56; int. 750

presa@mmuncii.gov.ro

**www.mmuncii.ro**

lucru și va fi oferită atât de furnizorii publici cât și de cei privați. Furnizorii de servicii de consiliere vor fi selectați în baza unei metodologii de selecție elaborată prin proiect. Dacă persoanele interesate de consilierea în carieră vor opta ca aceasta să fie realizată de serviciul public de ocupare, atunci acestea vor beneficia și de suport în identificarea unui loc de muncă.

Platforma digitală care se va realiza prin proiect va fi un suport pentru consilierii în carieră, întrucât vor putea să realizeze schimburi de date și informații relevante domeniului lor de activitate. De asemenea, prin platforma electronică, furnizorii de formare profesională vor putea evalua dacă îndeplinesc standardele de calitate și

totodată se va crea posibilitatea oferirii către adulți a unor servicii minime standard de orientare în carieră.

**Serviciul Informare și Relații Publice**

Strada Dem.I.Dobrescu, Nr. 2-4, Sector 1, București Tel.: +4 021 315 85 56; int. 750

presa@mmuncii.gov.ro

**www.mmuncii.ro**